ai4bharat/Pralekha huggingface dataset:
హోం మంత్రిత్వ శాఖ
పాపులర్ ఫ్రంట్ ఆఫ్ ఇండియా , దాని అనుబంధ సంస్థలను చట్టవిరుద్ధ సంస్థలుగా ప్రకటించిన హోం వ్యవహారాల మంత్రిత్వ శాఖ
దేశ సమగ్రతకు, భద్రతకు, సార్వభౌమత్వానికి విఘాతం కల్గించేలా తీవ్రవాదం, అందుకు ఆర్థిక మద్దతు, కొందరిని లక్ష్యంగా చేసుకుని భయానకంగా హత్య చేయడం, దేశ రాజ్యాంగ వ్యవస్థను విస్మరించడం, ప్రజా శాంతికి భంగం కలిగించడం వంటి తీవ్రమైన నేరాలలో పాపులర్ ఫ్రంట్ ఆఫ్ ఇండియా , దాని అనుబంధ లేక అనుబద్ధ సంస్థలు జోక్యం కలిగి ఉన్నట్టు కనుగొన్నారు.
కనుక, ఈ సంస్థ చట్టవ్యతిరేక, అనైతిక కార్యకలాపాలను అరికట్టడం అవసరమని గుర్తించిన హోం వ్యవహారాల మంత్రిత్వ శాఖ పాపులర్ ఫ్రంట్ ఆఫ్ ఇండియా  సహా దాని అనుబంధ సంస్థలు, సంఘటనలు రీహాబ్ ఇండియా ఫౌండేషన్ , క్యాంపస్ ఫ్రంట్ ఆఫ్ ఇండియా , ఆలిండియా ఇమామ్స్ కౌన్సిల్ , నేషనల్ కన్ఫెడరేషన్ ఆఫ్ హ్యూమన్ రైట్స్ ఆర్గనైజేషన్ , నేషనల్ వుమన్స్ ఫ్రంట్, జూనియర్ ఫ్రంట్, ఎంపవర్ ఇండియా ఫౌండేషన్, రీహాబ్ ఫౌండేషన్, కేరళలను అన్లాఫుల్ యాక్టివిటీస్  యాక్ట్, , 1967లోని నిబంధనల కింద చట్టవిరుద్ధ సంస్థలుగా ప్రకటించింది.
పిఎఫ్ఐని నిషేధిస్తూ జారీ చేసిన గెజెట్ నోటిఫికేషన్ను చూసేందుకు ఇక్కడ క్లిక్ చేయండిః
వాణిజ్యం, పరిశ్రమల మంత్రిత్వ శాఖ
కోవిడ్ -19 మహమ్మారి నేపథ్యంలో భారతీయ కంపెనీల అవకాశవాద స్వాధీనం / సముపార్జనలను అరికట్టేందుకు ప్రస్తుతం ఎఫ్.డి.ఐ. విధానాన్ని సవరించిన భారత ప్రభుత్వం
కోవిడ్ -19 మహమ్మారి విస్తరిస్తున్న నేపథ్యంలో భారతీయ కంపెనీల అవకాశవాద స్వాధీనం / సముపార్జనలను అరికట్టేందుకు ప్రస్తుతం ఉన్న విదేశీ ప్రత్యక్ష పెట్టుబడుల  విధానాన్ని భారత ప్రభుత్వం సమీక్షించింది. కన్సాలిడేటెడ్ ఎఫ్.డి.ఐ. పాలసీ -2017లోని 3.1.1. పేరాను సవరించింది. పరిశ్రమలు మరియు అంతర్గత వాణిజ్యాన్ని ప్రోత్సహించే విభాగం, వాణిజ్య మరియు పరిశ్రమల మంత్రిత్వ శాఖ ఈ విషయాన్ని తెలియజేస్తూ ప్రెస్ నోట్ నంబర్ 3 ను విడుదల చేసింది. ఈ విషయాల్లో ప్రస్తుతం అంశాలు, సవరించిన అంశాలు కింది విధంగా ఉంటాయి.
ప్రస్తుత అంశాలు...
పేరా. 3.1.1. నిషేధానికి గురైన రంగాలు / కార్యకలాపాలు మినహా ఎఫ్.డి.ఐ. విధానానికి లోబడి ఒక ప్రవాస సంస్థ భారతదేశంలో పెట్టుబడులు పెట్టవచ్చు. ఏదేమైనా బంగ్లాదేశ్ పౌరుడు లేదా బంగ్లాదేశ్ లో విలీనం చేయబడిన ఓ సంస్థ ప్రభుత్వ మార్గంలో మాత్రమే పెట్టుబడి పెట్టవచ్చు. ఇంకా, పాకిస్తాన్ పౌరుడు లేదా పాకిస్థాన్ లో విలీనం చేయబడిన ఓ సంస్థ ప్రభుత్వ మార్గంలోనే రక్షణ, అంతరిక్షం, అణుశక్తి మరియు విదేశీ పెట్టుబడులకు నిషేధించబడిన రంగాలు / కార్యకలాపాలు మినహా ఇతర రంగాలలో / కార్యకలాపాలలో పెట్టుబడి పెట్టవచ్చు.
సవరించిన స్థానం
పేరా 3.1.1:
3.1.1  నిషేధించబడిన ఆయా రంగాలు / కార్యకలాపాలు మినహా ఎఫ్డిఐ విధానానికి లోబడి ఒక ప్రవాస సంస్థ భారతదేశంలో పెట్టుబడులు పెట్టవచ్చు. ఏదేమైనా భారతదేశ భూ సరిహద్దును పంచుకుంటున్న ఏదైనా దేశంలోని ఒక సంస్థ, ప్రయోజనకరమైన యజమాని ఉన్న చోట లేదా అలాంటి దేశ పౌరుడు ఉన్నట్లయితే, ప్రభుత్వ మార్గంలోనే పెట్టుబడి పెట్టవచ్చు. ఇంకా, పాకిస్థాన్ పౌరుడు లేదా పాకిస్థాన్ లో విలీనం చేయబడిన ఓ సంస్థ ప్రభుత్వ మార్గంలోనే రక్షణ, అంతరిక్షం, అణుశక్తి మరియు విదేశీ పెట్టుబడులకు నిషేధించబడిన రంగాలు / కార్యకలాపాలు మినహా ఇతర రంగాలలో / కార్యకలాపాలలో పెట్టుబడి పెట్టవచ్చు.
3.1.1  భారతదేశంలో ఒక సంస్థలో ఇప్పటికే ఉన్న లేదా భవిష్యత్తులో ఎఫ్డిఐల యాజమాన్యాన్ని ప్రత్యక్షంగా లేదా పరోక్షంగా బదిలీ చేసిన సందర్భంలో, ప్రయోజనకరమైన యాజమాన్యం పారా 3.1.1  యొక్క పరిమితి / పరిధిలోకి వస్తుంది. ఇలాంటి ప్రయోజనకరమైన యాజమాన్య మార్పులకు ప్రభుత్వ అనుమతి కూడా అవసరం.
పై నిర్ణయం ఈ నోటిఫికేషన్ జారీ చేసిన తేదీ నుంచి అమలులోకి వస్తుంది.
(
సాంఘిక న్యాయం, మరియు సాధికారత మంత్రిత్వ శాఖ
మే 18న గ్లోబల్ యాక్సెసిబిలిటీ అవేర్నెస్ డేని  నిర్వహించనున్న దివ్యాంగుల సాధికారికత శాఖ
- జీఏఏడీ అనేది వైకల్యాలున్న వ్యక్తులు సమాజంలో స్వతంత్ర మరియు ఉత్పాదక సభ్యులుగా పాల్గొనడానికి ఒక ప్రగతిశీల చర్య
వికలాంగుల సాధికారత విభాగం  2023 మే 18వ తేదీన గ్లోబల్ యాక్సెసిబిలిటీ అవేర్నెస్ డే ని నిర్వహించనుంది, దివ్యాంగుల ఎదుగుదల మరియు అభివృద్ధికి సమాన అవకాశాలు కల్పించే సమాజాన్ని నిర్మించాలనే లక్ష్యంతో పాటు వారికి ఉత్పాదక, సురక్షితమైన మరియు గౌరవప్రదమైన జీవితాలను గడపేలా చర్యలు చేపట్టాలనే దృష్టికోణంతో దీనిని నిర్వహిస్తున్నారు. భారత ప్రభుత్వంలోని సామాజిక న్యాయం మరియు సాధికారత మంత్రిత్వ శాఖ కింద డీఈపీడబ్ల్యుడీ విభాగం దేశంలోని వికలాంగుల అభివృద్ధి అజెండాను పర్యవేక్షించే నోడల్ కేంద్రం. దివ్యాంగుల 'సమ్మిళితత'ను కేంద్ర ఆదేశంగా ఉంచుతూ, డీఈపీడబ్ల్యుడీతో అనుబంధించబడిన 65 ఇన్స్టిట్యూట్లు/ సంస్థలతో డిపార్ట్మెంట్ భారతదేశం అంతటా 80 కంటే ఎక్కువ ప్రదేశాలలో కార్యక్రమాలను నిర్వహిస్తోంది. ప్రతి సంవత్సరం జీఏఏడీని మే 3వ గురువారం నాడు జరుపుకుంటారు. జీఏఏడీ ముఖ్య ఉద్దేశ్యం ప్రతి దివ్యాంగులు ఒక్కరూ డిజిటల్-వెబ్, సాఫ్ట్వేర్, మొబైల్ మొదలైన వాటి గురించి మాట్లాడటం, ఆలోచించడం మరియు నేర్చుకోవడం. దివ్యాంగులకు వాటిపై అవగాహన కల్పిస్తూ వివిధ సాధికారికత పథకాలలో వారిని భాగస్వామ్యం చేయడం. జీఏఏడీ యొక్క ఉద్దేశ్యంతో సమలేఖనం చేయడం మరియు సాంకేతికతను వికలాంగులకు అందుబాటులోకి తీసుకురావాలనే లక్ష్యంతో డిపార్ట్మెంట్ వెబ్సైట్లు, సోషల్ మీడియా ప్లాట్ఫారమ్లు, మొబైల్/ పీసీ అలాగే బ్యాంకింగ్ సిస్టమ్స్, యూనివర్సల్ డిజైన్, అసిసిటివ్ వంటి అంశాలు సాంకేతికతలు, మరియు వైకల్యం ప్రాతినిధ్యాలపై సెమినార్లు/ వెబినార్లను కూడా నిర్వహిస్తారు. సహాయాలు మరియు టీచింగ్ లెర్నింగ్ మెటీరియల్  కిట్లను పంపిణీ చేయడానికి, కొత్త సహాయాలు & సహాయక పరికరాలను ప్రారంభించేందుకు మరియు ఇతర అవగాహన కల్పన కార్యక్రమాలలో అందుబాటులో ఉండే షార్ట్ ఫిల్మ్లను ప్రదర్శించడానికి శిబిరాలు నిర్వహించబడతాయి. అన్ని ఈవెంట్లలో టెక్నాలజీ యాక్సెసిబిలిటీ రంగానికి చెందిన నిపుణులు, విద్యావేత్తలు, పరిశ్రమల నాయకులు, విధాన నిర్ణేతలు తదితరులు పాల్గొంటారు. అంతేకాకుండా, వేలాది మంది వికలాంగులు, డిజిటల్ యాక్సెసిబిలిటీ డొమైన్లో చాలా మంది నిపుణులు తమ సవాళ్లు మరియు అనుభవాలను పంచుకోవడానికి కూడా పాల్గొంటారు. డిపార్ట్మెంట్ నిర్వహిస్తున్న జీఏఏడీ యొక్క వేడుక మరియు అవగాహన కల్పన అనేది జాతీయ స్థాయి వేడుక, ఇది భారతదేశంలోని అనేక ప్రదేశాలలో ఒకే రోజున సంబంధిత వాటాదారులందరినీ ఒకచోట చేర్చి విజ్ఞానం, అనుభవాలు, వీక్షణలు మరియు ఆలోచనలను పంచుకోవడానికి మరియు తాజా పరిణామాలు మరియు పోకడలను చర్చించడానికి వేదికగా నిలుస్తుంది. ఈ వేడుక పీడబ్ల్యుడీల అవసరాలకు అనుగుణంగా పరస్పర విశ్వాసం మరియు సంస్థల పరస్పర చర్యను మరింత బలోపేతం చేస్తుంది ఉత్తమ అభ్యాసాలను పంచుకోవడానికి కూడా వీలు కల్పిస్తుంది. మార్చి 2023లో డీఈపీడబ్ల్యుడీ నిర్వహించిన 3-రోజుల వెబ్-యాక్సెసిబిలిటీ వర్క్షాప్కు కొనసాగింపుగా డిజిటల్ యాక్సెసిబిలిటీని బలోపేతం చేయడంలో ఈ కసరత్తు మరో మైలురాయిగా నిలుస్తుంది. వైకల్యం ఉన్న ప్రతి వ్యక్తి వెబ్లో మొదటి-స్థాయి డిజిటల్ అనుభవానికి అర్హుడనే దృఢ నమ్మకంతో, జీఏఏడీ వేడుక అనేది వికలాంగులు సమాజంలో స్వతంత్ర మరియు ఉత్పాదక సభ్యులుగా పాల్గొనేలా చేయడం ఈపీడబ్ల్యుడీ యొక్క ప్రగతిశీల దశ.
ప్రధాన మంత్రి కార్యాలయం
ఎనిమిదోసారి ఆసియా కబడ్డీ విజేతగా నిలిచిన భారత జట్టుకు ప్రధానమంత్రి అభినందన
ఆసియా కప్ కబడ్డీ చాంపియన్ షిప్లో 8వ సారి విజేతగా నిలిచిన భారత జట్టును ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ఒక ట్వీట్ ద్వారా పంపిన సందేశంలో:
“అద్భుతమైన మన కబడ్డీ జట్టు 8వ సారి ఆసియా కబడ్డీ ఛాంపియన్షిప్ విజేతగా నిలవడం ఎంతో అభినందనీయం! అసాధారణ ప్రతిభ, సమష్టి కృషితోపాటు వారు సిసలైన క్రీడాస్ఫూర్తిని ప్రదర్శించారు. భవిష్యత్తులోనూ వారు మరిన్ని విజయాలు సాధించాలని కోరుకుంటూ శుభాకాంక్షలు తెలియజేస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
నందుర్ బార్ లో జరిగిన విషాద ఘటన లో ప్రాణనష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి
పరిహారాన్ని ప్రకటించారు
మహారాష్ట్ర లోని నందుర్ బార్ లో జరిగిన ఒక ప్రమాదం లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఈ ఘటన లో గాయపడ్డ వ్యక్తులు త్వరగా కోలుకోవాలని తాను ప్రార్థిస్తున్నట్లు ఆయన తెలిపారు. మృతుల దగ్గరి సంబంధికుల కు 2 లక్షల రూపాయల వంతు న, గాయపడిన వారికి 50,000 రూపాయల వంతు న పిఎమ్ఎన్ఆర్ఎఫ్ నుంచి పరిహారాన్ని ఇవ్వడం జరుగుతుందని ఆయన ప్రకటించారు.
‘‘ మహారాష్ట్ర లోని నందుర్ బార్ నుంచి ఒక విషాదకరమైన వార్త వచ్చింది. ఒక ప్రమాద ఘటన లో తమ ప్రియతముల ను కోల్పోయిన వారికి ఇదే నా సంతాపం. గాయపడిన వారు కోలుకోవాలని ఆ ఈశ్వరుడి ని ప్రార్థిస్తున్నాను. మృతుల దగ్గరి సంబంధికుల కు 2 లక్షల రూపాయల చొప్పున, గాయపడిన వారికి 50,000 రూపాయల చొప్పున పిఎమ్ఎన్ఆర్ఎఫ్ నుంచి పరిహారాన్ని ఇవ్వడం జరుగుతుంది: ప్రధాన మంత్రి @narendramodi ’’ అని ఒక ట్వీట్ లో ప్రధాన మంత్రి పేర్కొన్నారు.
DS
(
ప్రధాన మంత్రి కార్యాలయం
నారీశక్తి బలోపేతంపై సమష్టి కృషికి ప్రధానమంత్రి ప్రశంస
భారతదేశంలో నారీశక్తిని బలోపేతం చేయడంలో 130 కోట్ల మంది భారతీయులు సమష్టిగా కృషి చేయడంపై ప్రధానమంత్రి శ్రీ నరేంద్ర మోదీ ప్రశంసించారు. ఈ మేరకు దేశంలో నవజాత ఆడశిశు మరణ శాతంలో తగ్గుదల నమోదుపై కేంద్ర మహిళా-శిశు అభివృద్ధి శాఖ మంత్రి శ్రీమతి స్మృతి ఇరానీ ట్వీట్పై-
ప్రధానమంత్రి పంపిన స్పందనాత్మక సందేశంలో:
“ఇదొక గొప్ప సంకేతం... దేశంలో నారీశక్తిని బలోపేతం చేయడంలో 130 కోట్ల మంది భారతీయుల సమష్టి కృషిని ఇది ప్రతిబింబిస్తోంది” అని ప్రశంసించారు.
రక్షణ మంత్రిత్వ శాఖ
తూర్పు సిక్కింలోని బి.ఆర్.ఓ. రహదారిని దేశానికి అంకితం చేసిన - రక్షణ మంత్రి
రక్షణ సన్నద్ధత మరియు సామాజిక-ఆర్థికాభివృద్ధికి - ఒక ప్రేరణ
సిక్కింలో 310 నెంబరు జాతీయ రహదారిలో 19.85 కిలోమీటర్ల మేర ప్రత్యామ్నాయ అమరికను 0.000 కి.మీ.నుండి 19.350 కిమీ వరకు రక్షణ మంత్రి శ్రీ రాజనాథ్ సింగ్, దేశానికి అంకితం చేశారు. సాధారణంగా తూర్పు సిక్కిం మొత్తంలో, ముఖ్యంగా నాథూలా సెక్టార్ లో, రక్షణ సంసిద్ధతను పెంచడానికి ఈ రహదారి ఒక ముఖ్యమైన అనుసంధాన మార్గంగా పనిచేస్తుంది. ఇంతవరకు ఉన్న ఈ రహదారి అమరిక మునిగిపోవడం మరియు ఇతర సహజ ప్రమాదాల కారణంగా విస్తృతంగా దెబ్బతినడంతో, ఇది అవసరమయ్యింది. ఈ సందర్భంగా రక్షణ మంత్రి ప్రసంగిస్తూ, సరిహద్దు రహదారుల సంస్థ  రికార్డు సమయంలో మరియు సరైన ఖర్చులతో అత్యుత్తమ నాణ్యమైన మౌలిక సదుపాయాలను అందించడంలో ప్రదర్శించిన అచంచలమైన నిబద్ధతను అభినందించారు.
మారుమూల ప్రాంతాలలో మౌలిక సదుపాయాల అభివృద్ధికి ప్రభుత్వం చేస్తున్న కృషి, రక్షణ సంసిద్ధతను పెంచడం కోసమే కాకుండా ఆయా ప్రాంతాల సామాజిక-ఆర్థికాభివృద్ధిని ప్రోత్సహిస్తుందని రక్షణ మంత్రి పేర్కొన్నారు. ప్రధానమంత్రి అనుసరిస్తున్న ఈశాన్య ప్రాంత అనుకూల విధానానికి అనుగుణంగా మౌలిక సదుపాయాల అభివృద్ధిని వేగవంతం చేయాలనే కేంద్ర ప్రభుత్వ నిర్ణయాన్ని కేంద్ర మంత్రి పునరుద్ఘాటిస్తూ, ఈ ప్రత్యామ్నాయ అమరిక నిర్మాణం ఎంత వేగంగా పూర్తి చేయడం జరిగిందో ఎత్తిచూపారు. ఇది 2009 లో ప్రారంభమైనప్పటి నుండి నిలిచిపోయిన ఈ ప్రాజెక్టు గత రెండు సంవత్సరాలుగా వేగం పుంజుకుంది. సిక్కిం ముఖ్యమంత్రి శ్రీ ప్రేమ్ సింగ్ తమంగ్ ఈ సందర్భంగా మాట్లాడుతూ, పర్యాటక రంగంతో పాటు రాష్ట్ర సామాజిక, ఆర్థికాభివృద్ధిపై ఈ కొత్త అమరిక సానుకూల ప్రభావాన్ని తీసుకువచ్చిందని చెప్పారు. పర్యాటక రంగం రాష్ట్ర ఆర్థిక వ్యవస్థకు ప్రధాన అంశంగా ఉందని నొక్కిచెబుతూ, రహదారిని త్వరితగతిన పూర్తి చేసినందుకు, బి.ఆర్.ఓ. మరియు కేంద్ర ప్రభుత్వాన్ని ముఖ్యమంత్రి ఎంతగానో అభినందించారు.
పదార్థం, పరికరాలు మరియు నిర్మాణ పద్ధతుల్లో అత్యాధునిక సాంకేతిక పరిజ్ఞానాన్ని వినియోగించడం ద్వారా గత కొన్ని సంవత్సరాలుగా బి.ఆర్.ఓ. తన సామర్థ్యాలను అపూర్వంగా విస్తరించింది. అటల్ టన్నెల్, డి.ఎస్-డి.బి.ఓ. రహదారితో పాటు 310 నెంబరు జాతీయ రహదారి యొక్క ఈ కొత్త అమరిక వ్యూహాత్మక మరియు కార్యాచరణ సంసిద్ధత వైపు బి.ఆర్.ఓ. అందించిన అధిక నాణ్యత, వేగవంతమైన ఫలితాలకు ఉదాహరణలు. బి.ఆర్.ఓ. చేపట్టబోయే భవిష్యత్ పనులను రక్షణ మంత్రి వివరిస్తూ, తద్వారా, రాబోయే సంవత్సరాల్లో, ఆత్మ నిర్భర్ భారత్ ఆశయం, మరింత ఎత్తుకు చేరుకుంటుందని విశ్వాసం వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల కార్యక్రమం – 102వ రోజు
సాయంత్రం 8 వరకు నేడు 24 లక్షలకు పైగా టీకా డోసులు
దేశవ్యాప్తంగా ఇప్పటిదాకా 14.77 కోట్ల టీకా డోసులు
దేశవ్యాప్తంగా ఇప్పటివరకు ఇచ్చిన కోవిడ్ టీకా డోసుల సంఖ్య 14.77 కోట్లు దాటింది. ఈ ఒక్క రోజే 24 లక్షల డోసులు
ఇచ్చినట్టు కూడా తాజా సమాచారం తెలియజేస్తోంది. ఈ సాయంత్రం 8 గంటలవరకు అందిన సమాచారం ప్రకారం ఇప్పటి
వరకు ఇచ్చిన టీకా డోసులు 14,77,27,054 కాగా ఇందులో ఆరోగ్య సిబ్బందికిచ్చిన 93,47,103 మొదటి డోసులు,
61,05,159 రెండో డోసులు, కోవిడ్ యోధులకిచ్చిన 1,22,17,762 మొదటి డోసులు, 65,23,520 రెండో డోసులు, 45-60 ఏళ్ళ
మధ్యవారికిచ్చిన 5,02,34,186 మొదటి డోసులు, 29,18,305 రెండో డోసులు, 60 ఏళ్ళు పైబడ్డవారికి ఇచ్చిన
5,10,62,959 మొదటి డోసులు, 93,18,060 రెండో డోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 మధ్య వారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
93,47,103
|
|
61,05,159
|
|
1,22,17,762
|
|
65,23,520
|
|
5,02,34,186
|
|
29,18,305
|
|
5,10,62,959
|
|
93,18,060
|
|
12,28,62,010
|
|
2,48,65,044
టీకాల కార్యక్రమం మొదలైన 102 వ రోజైన ఏప్రిల్ 27న సాయంత్రం 8 గంటలవరకు మొత్తం 24,55,869 టీకా డోసుల పంపిణీ
జరగగా అందులో 15,01,002 మంది మొదటి డోస్, 9,54,867 మంది రెండో డోస్ తీసుకున్నారు.
|
|
తేదీ: 27, ఏప్రిల్, 2021 
|
|
ఆరోగ్య సిబ్బంది
|
|
కోవిడ్ యోధులు
|
|
45-60 మధ్య వారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
22,334
|
|
44,441
|
|
1,07,504
|
|
97,528
|
|
8,85,948
|
|
2,25,929
|
|
4,85,216
|
|
5,86,969
|
|
15,01,002
|
|
9,54,867
హోం మంత్రిత్వ శాఖ
తీవ్రవాయుగండం పై ఎన్సిఎంసి సమావేశానికి అధ్యక్షత వహించిన కేబినెట్ కార్యదర్శి
తమిళనాడు, కేరళ దక్షిణ తీరంలో తీవ్రతరం అవుతున్న వాయుగుండం నేపథ్యంలో మంగళవారంనాడు కేబినెట్ కార్యదర్శి రాజీవ్ గౌబా అధ్యక్షతన జాతీయ సంక్షోభ నిర్వహణ కమిటీ- తమిళనాడు, కేరళ ప్రధాన కార్యదర్శులు, లక్షద్వీప్ సలహాదారులు, వివిధ మంత్రిత్వ శాఖ కార్యదర్శులతో సమావేశం నిర్వహించారు.
వివిధ తీవ్రతలతో వీయనున్న గాలులు తమిళనాడు, కేరళ, లక్షద్వీప్ దక్షిణ కోస్తా తీరం, లక్షద్వీప్ లలో భారీ అతి భారీ వర్షాలు డిసెంబర్ 2-4వ తేదీల మధ్యలో తీవ్ర ప్రభావాన్ని చూపనుందని వాతావరణ శాఖ  డిజి తెలిపారు. ప్రస్తుతం ఉన్న సూచనల మేరకు పంటలు, అత్యవసర సేవలను ధ్వంసం జరుగవచ్చని తెలుస్తోందని ఆయన చెప్పారు. కనుక చేపలు పట్టే కార్యకలాపాలను డిసెంబర్ 4వ తేదీ వరకు ఆపివేయాలని ఆయన సూచించారు.
జిల్లా విపత్తు కమిటీలు సంబంధిత జిల్లాలలో బెస్తవారికి హెచ్చరికలు చేయడం, రక్షణ దళాల మోహరింపు సహా ఏర్పాట్లు, సంసిద్ధత గురించి తమిళనాడు, కేరళ ప్రధాన కార్యదర్శులు, లక్షద్వీప్ సలహాదారు ఎన్సిఎంసికి వివరించారు.
తమిళనాడు వ్యాప్తంగా ఆయా ప్రాంతాలలో అవసరమైన బృందాలను మోహరించామని, మిగిలిన బృందాలను స్టాండ్బైగా ఉంచినట్టు ఎన్డిఆర్ ఎఫ్ డిజి సభ్యులకు తెలిపారు.
పౌరవిమానయాన శాఖ, టెలికమ్యూనికేషన్, విద్యుత్తు, హోం మంత్రిత్వ శాఖ కార్యదర్శులు , ఎన్డిఎంఎ, రక్షణ మంత్రిత్వ శాఖ ప్రతినిధి తమ సంసిద్ధతల గురించి ఎన్సిఎంసికి వివరించారు. విధ్వంసం కనిష్ఠస్థాయిలో ఉండేలా తగిన చర్యలు తీసుకోమని, అత్యవసర సేవలు సాధ్యమైనంత త్వరగా పునరుద్ధరించవలసిందిగా కేబినెట్ కార్యదర్శి రాష్ట్ర ప్రభుత్వాలను, కేంద్ర మంత్రిత్వ శాఖలను కోరారు.
పౌర విమానయాన మంత్రిత్వ శాఖ
రాష్ట్రంలో విమాన రంగ మౌలిక సదుపాయాలను బలోపేతం చేయవలసిందిగా కర్నాటక ముఖ్యమంత్రికి లేఖ రాసిన జ్యోతిరాదిత్య సింధియా
రాష్ట్రంలో విమానయాన మౌలిక సదుపాయాలను త్వరితగతిన బలోపేతం చేసేందుకు వ్యక్తిగతంగా చొరవ తీసుకోవలసిందిగా కర్నాటక ముఖ్యమంత్రి బసవరాజ్ సోమప్ప బొమ్మాయికి కేంద్ర విమానయాన మంత్రి జోత్యిరాదిత్య ఎం. సింధియా లేఖ రాశారు. దేశంలో పెరుగుతున్న ప్రయాణీకుల డిమాండ్ను తీర్చడానికి రానున్న 4-5 ఏళ్ళలో రూ. 20,000 కోట్ల వ్యయంతో దేశంలోని విమానాశ్రయాల అభివృద్ధిని, విస్తరణను ఎఎఐ చేపట్టింది.
విమానయాన రంగానికి సంబంధించిన ప్రాజెక్టుల అమలును ప్రభావితం చేస్తున్న అంశాలను సింధియా ముఖ్యమంత్రి బసవరాజ్ సోమప్ప బొమ్మాయ్ దృష్టికి తెచ్చారు. సింధియా పేర్కొన్న అంశాలుఃబెలగావి విమానాశ్రయ విస్తరణకు ఎఎఐ 370 ఎకరాలను కోరగా, ఇప్పటి వరకూ 348.6 ఎకరాలను మాత్రమే అప్పగించారు.అలాగే, మైసూర్ విమానాశ్రయం కోసం 240 ఎకరాలను కేటాయించవలసిందిగా ఎఎఐ కోరింది. అయితే, రాష్ట్ర ప్రభుత్వం ఆ భూమిని ఇంకా అప్పగించవలసి ఉంది.వీటితో పాటుగా శివమొగ్గ, విజయపుర విమానాశ్రయాలలో కార్యకలాపాలను ప్రారంభించేందుకు కర్నాటక రాష్ట్ర ప్రభుత్వం అవసరమైన చర్యలు తీసుకోవాలని, తద్వారా ఆర్సిఎస్- ఉడాన్  4.1 కింద వచ్చిన బిడ్లను అప్పగించేందుకు పరిగణించవచ్చు. అంతేకాకుండా, ఈ రెండు విమానాశ్రయాలకు సంబంధించి మార్గాలను అప్పగించేందుకు 100% విజిఎఫ్ మద్దతును ఇచ్చేందుకు తమ అంగీకారాన్ని రాష్ట్ర ప్రభుత్వం తెలియచేయాలి. ఎందుకంటే అవి రాష్ట్ర ప్రాంతీయ అనుసంధాన పథకం  కింద వస్తాయి.
ప్రాంతీయ వాయు అనుసంధాన నిధి ట్రస్టు కు విజిఎఫ్ వాటా కింద రూ. 7.55 కోట్లను రాష్ట్ర ప్రభుత్వం బాకాయి ఉంది.
మానవ వనరుల అభివృద్ధి మంత్రిత్వ శాఖ
విద్యావ్యవస్థలో పరివర్తన కోసం కృత్రిమ మేధస్సును ఉపయోగించడానికి ప్రభుత్వం తీసుకున్న చర్యలు
కృత్రిమ మేథ వంటి సమకాలీన అంశాలను సంబంధిత తరగతుల్లో ప్రవేశపెట్టాలని జాతీయ విద్యావిధానం సిఫారసు చేసింది. జాతీయ విద్యావిధానం–2020 అనుసరించి, పాఠశాల విద్య కోసం జాతీయ పాఠ్యప్రణాళిక ముసాయిదాను తయారుచేసే ప్రక్రియను నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ & ట్రైనింగ్  ప్రారంభించింది. సెకండరీ స్థాయిలో కృత్రిమ మేథ ప్రారంభ కోర్సులను ప్రవేశపెట్టే అవకాశాలను పరిశీలిస్తోంది. ఇప్పటికే సెంట్రల్ బోర్డ్ ఆఫ్ సెకండరీ ఎడ్యుకేషన్  ఆర్టిఫిషియల్ ఇంటెలిజెన్స్ ను 2019-2020 విద్యాసంవత్సరం నుంచే తొమ్మిదో తరగతి విద్యార్థులకు, 2020-2021 విద్యాసంవత్సరం నుంచి పదో తరగతి విద్యార్థులకు సీబీఎస్ఈ అనుబంధ పాఠశాలల్లో ప్రవేశపెట్టింది. నైపుణ్యాల అభివృద్ధి, పరీక్ష వ్యవస్థలను సమర్థవంతంగా నిర్వహించడానికి కృత్రిమ మేథస్సును ఇప్పటికే విద్యావ్యవస్థలో ప్రాథమిక స్థాయిలో ఉపయోగిస్తున్నారు. కృత్రిమ మేథ.. విద్యార్థుల, ఉపాధ్యాయుల సామర్థ్యాన్ని, వ్యక్తిగతీకరణ, పరిపాలన పనుల క్రమబద్దీకరణలో ఎంతో ఉపయోగకరంగా ఉంటుంది. ఉపాధ్యాయుల సమయాన్ని ఆదా చేయడం, వారికి తగినంత స్వేచ్ఛాయుతంగా వ్యవహరించడానికి సహకరిస్తుంది. యంత్రాలు, ఉపాధ్యాయుల సామర్థ్యాన్ని పెంచడం ద్వారా.. విద్యార్థుల నుంచి ఉత్తమ ఫలితాలను సాధించేలా కృత్రిమ మేథ తోడ్పాడునందిస్తుంది. ఆసక్తి కలిగిన బ్యాచిలర్ ఆఫ్ టెక్నాలజీ విద్యార్థులు ఆర్టిఫిషియల్ ఇంటెలిజెన్స్ ఎంపిక చే సుకునేలా కోర్సులను అందించాలని ఏఐసీటీసీ ఆమోదించిన సంస్థలకు సూచనలు అందాయి. ఆర్టిఫిషియల్ ఇంటెలిజెన్స్ మరియు డేటా అనలిటిక్స్లో మానవ వనరులను పెంచడానికి కృత్రిమ మేథ, డేటా సైన్స్ లో బీటెక్స్ కోర్సులను ప్రారంభించాలని సూచించారు. ఇండియన్ ఇన్స్టిట్యూట్ ఆఫ్ టెక్నాలజీల విషయానికి వస్తే.. వాటి చట్టాలు, శాసనాలు సొంత పాఠ్యాంశాలు, విద్యాపరిశోధన వంటి అంశాల్లో ప్రపంచవ్యాప్తంగా ఉన్న సంస్థలు, యూనివర్సిటీల సమన్వయంతో కోర్సులు నిర్వహించుకునేందుకు అనుమతిస్తాయి. అందువల్లే డీప్ లెర్నింగ్ ఫౌండేషన్స్ & అప్లికేషన్స్, ఫౌండేషన్ ఆఫ్ ఆర్టిఫిషియల్ ఇంటెలిజెన్స్ అండ్ మెషిన్ లెర్నింగ్, రీఇన్ఫోర్స్మెంట్ లెర్నింగ్, ఆర్టిఫిషియల్ ఇంటెలిజెన్స్లో ప్రాబబిలిస్టిక్ రీజనింగ్, ప్రిడిక్టివ్ & ప్రిస్క్రిప్టివ్ డేటా అనలిటిక్స్, డీప్ లెర్నింగ్, సిస్టమ్ ఐడెంటిఫికేషన్, సైబర్ ఫిజికల్ సెక్యూరిటీ వంటి వివిధ ఆర్టిఫిషియల్ ఇంటెలిజెన్స్ సంబంధిత కోర్సులను దేశవ్యాప్తంగా ఉన్న ఐఐటీలు అందిస్తున్నాయి. , డిజిటల్ ఇమేజ్ ప్రాసెసింగ్, మొదలైనవి కాకుండా, పని చేసే ప్రొఫెషనల్ మరియు ఆసక్తిగల విద్యార్థుల కోసం ఆర్టిఫిషియల్ ఇంటెలిజెన్స్పై ఇంటర్-అలియా అనే స్వల్పకాలిక కార్యక్రమాలను కూడా ఐఐటిలు నిర్వహిస్తాయి. ఇవే కాకుండా ఆసక్తి కలిగిన విద్యార్థులకు, వర్కింగ్ ప్రొఫెషనల్స్ కోసం ఇంటర్ అలియా అనే స్వల్ప కాలిక కోర్సులను కూడా ఐఐటీలు నిర్వహిస్తున్నాయి. కేంద్ర విద్యాశాఖ మంత్రి శ్రీ రమేష్ పోఖ్రియాల్ లోక్ సభకు లిఖితపూర్వకంగా ఇచ్చిన సమాధానంలో ఈ సమాచారం ఇచ్చారు.
రాష్ట్రపతి సచివాలయం
నాలుగు దేశాల రాయబారులు వీడియో కాన్ఫరెన్స్ ద్వారా భారత రాష్ట్రపతికి రిపోర్ట్ను అందజేశారు
భారత రాష్ట్రపతి శ్రీ రామ్ నాథ్ కోవింద్ ఈ రోజు  వర్చువల్ కార్యక్రమంలో హంగేరీ, మాల్దీవులు, చాడ్ మరియు తజికిస్తాన్ నుండి రాయబారి మరియు హైకమిషనర్ నుండి జాయినింగ్ రిపోర్ట్ను స్వీకరించారు. రిపోర్ట్ను సమర్పించిన వారు:
(1. హెచ్.ఇ. మిస్టర్ ఆండ్రాస్ లాస్లో కిరాలీ, హంగెరీ రాయబారి
2. హెచ్.ఇ. డాక్టర్ హుస్సేన్ నియాజ్, మాల్దీవుల హై కమిషనర్
3. హెచ్.ఇ. మిస్టర్ సౌంగుయ్ అహ్మద్, చాడ్ రాయబారి
4. హెచ్.ఇ. మిస్టర్ లుక్మోన్, తజికిస్తాన్ రాయబారి
ఈ కార్యక్రమంలో మాట్లాడిన రాష్ట్రపతి వారి నియామకంపై రాయబారులకు శుభాకాంక్షలు తెలిపారు. ఆ నాలుగు దేశాలతో భారతదేశానికి చక్కని, స్నేహపూర్వక సంబంధాలు ఉన్నాయని చెప్పారు. శాంతి మరియు శ్రేయస్సు కోసం మన సంబంధాలు ధృడంగా ఉన్నాయని తెలిపారు. 2021-22 సంవత్సరానికి ఐక్యరాజ్యసమితి భద్రతా మండలిలో భారత అభ్యర్థిత్వానికి మద్దతు ప్రకటించినందుకు వారి ప్రభుత్వాలకు రాష్ట్రపతి కృతజ్ఞతలు తెలిపారు.
కోవిడ్ -19 మహమ్మారి నేపథ్యంలో మానవజాతి సమిష్టి ఆరోగ్యం మరియు ఆర్థిక శ్రేయస్సు కోసం ప్రపంచ దేశాల మధ్య మరింత మెరుగైన సహకారం
అవసరమని రాష్ట్రపతి కోవింద్ వ్యాఖ్యానించారు. మహమ్మారికి పరిష్కారం కనుగొనడంలో అంతర్జాతీయ సమాజం చాలా దగ్గరగా ఉందని, సంక్షోభం నుండి మరింత బలంగా, ధృడంగా తిరిగి పుంజుకుంటామని ఆయన ఆశాభావం వ్యక్తం చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
వ్యూహాత్మక మరియు సరిహద్దు ప్రాంతాలలో ఉన్న 498 గ్రామాలకు ప్రభుత్వం మొబైల్ అనుసంధాన సౌకర్యం కల్పించనుంది - శ్రీ రవి శంకర్ ప్రసాద్.
సైన్యం; బి.ఆర్.ఓ; బి.ఎస్.ఎఫ్; సి.ఆర్.పి.ఎఫ్; ఐ.టి.బి.పి; ఎస్.ఎస్.బి. మొదలైన వాటి కోసం 1,347 ప్రాంతాల్లో ఉపగ్రహ ఆధారిత డి.ఎస్.పి.టి. లను కూడా అందిస్తున్నారు.
68 ఆశాజనక జిల్లాల్లో టెలిఫోను సౌకర్యాలేని గ్రామాలలో కూడా డి.ఓ.టి. అనుసంధానతను సమకూర్చనుంది.
వ్యూహాత్మక ప్రాముఖ్యత ఉన్న సుదూర ప్రాంతాలు, కష్టతరమైన ప్రాంతాలు, సరిహద్దు ప్రాంతాలలో పనిచేస్తున్న వారితో పాటు, అక్కడ నివసించే సాధారణ ప్రజల జీవన ప్రమాణాలు పెంపొందించాలానే ఉద్దేశ్యంతో ఆయా ప్రాంతాల్లో టెలిఫోన్ అనుసంధానతను సమకూర్చడానికి భారత ప్రభుత్వం ప్రాధాన్యతపై చర్యలు తీసుకుంటోందని, కేంద్ర ఎలక్ట్రానిక్సు, ఐ.టి, కమ్యూనికేషన్సు, చట్టం, న్యాయ శాఖల మంత్రి శ్రీ రవిశంకర్ ప్రసాద్ తెలియజేసారు.
చెన్నై, అండమాన్ నికోబార్ మధ్య 1,224 కోట్ల రూపాయల వ్యయంతో 2,300 కిలోమీటర్ల పొడవు గల జలాంతర్గామి ఆప్టికల్ ఫైబర్ కేబుల్ కు ప్రధానమంత్రి శ్రీ నరేంద్రమోదీ ప్రారంభోత్సవం చేసిన అనంతరం, శ్రీ రవి శంకర్ ప్రసాద్ ఈ రోజు మీడియాతో మాట్లాడారు.
మారుమూల మరియు క్లిష్ట ప్రాంతాల్లో కనెక్టివిటీని అందించడానికి టెలికమ్యూనికేషన్సు విభాగం అమలు చేస్తున్న వివిధ ప్రాజెక్టుల గురించి శ్రీ ప్రసాద్ వివరించారు. దేశంలోని వ్యూహాత్మక, మారుమూల, సరిహద్దు ప్రాంతాల్లో టెలిఫోన్ అనుసంధానం లేని 354 గ్రామాలకు టెండర్ ఖరారు చేసినట్లు శ్రీ ప్రసాద్ తెలియజేశారు. అదేవిధంగా, జమ్మూ కశ్మీర్ మరియు లడఖ్ కేంద్ర పాలిత ప్రాంతాలతో పాటు, బీహార్, రాజస్థాన్, ఉత్తరాఖండ్, హిమాచల్ ప్రదేశ్ రాష్ట్రాలలోని 144 గ్రామాలలోనూ, గుజరాత్ లోని ఇతర ప్రాధాన్యతా ప్రాంతాలలోనూ ఇది అమలులో ఉందని ఆయన చెప్పారు. సరిహద్దు ప్రాంతాలను మొబైల్ సేవలతో అనుసంధానం చేయడం కోసం ఈ గ్రామాలను వ్యూహాత్మకంగా ఎంపిక చేయడం జరిగింది. ఈ గ్రామాలలో పని పూర్తయిన తరువాత, జమ్మూ, కశ్మీర్, లడఖ్ కేంద్ర పాలిత ప్రాంతాల్లో అన్ని గ్రామాలకు మొబైల్ అనుసంధానత కల్పించినట్లౌతుంది. సైన్యం; బి.ఆర్.ఓ; బి.ఎస్.ఎఫ్; సి.ఆర్.పి.ఎఫ్; ఐ.టి.బి.పి; ఎస్.ఎస్.బి; మొదలైన వాటి కోసం 1,347 ప్రాంతాలలో ఉపగ్రహ ఆధారిత డి.ఎస్.పి.టి. లు  కూడా అందించబడుతున్నాయి. వీటిలో 183 ప్రాంతాల్లో ఇప్పటికే వీటిని ఏర్పాటు చేయడం జరిగింది, మిగిలినవి వివిధ దశల్లో ఉన్నాయి.
బీహార్, ఉత్తరప్రదేశ్, రాజస్థాన్, మధ్యప్రదేశ్లోని 24 ఆశాజనక జిల్లాలకు చెందిన గ్రామాల్లో మొబైల్ అనుసంధాన సేవలు అందించడానికి టెలికమ్యూనికేషన్ విభాగం కూడా కృషి చేస్తోందని కేంద్ర మంత్రి చెప్పారు. అదేవిధంగా, ఛతీస్ గఢ్, ఒడిశా, జార్ఖండ్, ఆంధ్రప్రదేశ్ రాష్ట్రాలలో మిగిలిన 44 ఆశాజనక జిల్లాలలో ఈ సౌకర్యంలేని 7,287 గ్రామాలకు కూడా ఈ సేవలు విస్తరింపజేయడానికి ప్రభుత్వ ఆమోదంకోసం దరఖాస్తు చేస్తున్నట్లు ఆయన తెలియజేశారు.
మానవ వనరుల అభివృద్ధి మంత్రిత్వ శాఖ
‘న్యూ ఇండియా లిటరసీ ప్రోగ్రామ్’ ప్రారంభం
- 15 సంవత్సరాలు అంతకంటే ఎక్కువ వయస్సు గల 5.00 కోట్ల మంది నిరక్షరాస్యులను అక్షరాస్యులుగా మార్చడమే లక్ష్యంగా కార్యక్రమం
కేంద్ర ప్రభుత్వం కొత్త కేంద్ర ప్రాయోజిత పథకాన్ని ప్రారంభించింది, 2022-23 మొదలు కొని 2026-27 వరకు ఐదేండ్ల కాలం అమలు పరిచేలా “న్యూ ఇండియా లిటరసీ ప్రోగ్రామ్”  ప్రారంభించింది.
మొత్తం రూ.1037.90 కోట్ల ఆర్థిక వ్యయంతో దీనిని అమలు చేయనున్నారు. ఇందులో కేంద్ర వాటా రూ. 700 కోట్లు. మరో రూ.337.90 కోట్లు రాష్ట్రాల వాటాగా దీనిని అమలు చేయనున్నారు. 15 ఏళ్లు మరియు అంతకంటే ఎక్కువ వయస్సు గల 5.00 కోట్ల మంది నిరక్షరాస్యులను అక్షరాస్యులుగా మార్చేందుకు వీలుగా దీనిని అమలు చేయడం ఎన్.ఎల్.పి లక్ష్యం. ఈ పథకంలో ఐదు భాగాలు ఉన్నాయి:  ప్రాథమిక అక్షరాస్యత మరియు సంఖ్యాశాస్త్రం,  క్లిష్టమైన జీవన నైపుణ్యాలు,  వృత్తి నైపుణ్యాల అభివృద్ధి,  ప్రాథమిక విద్య మరియు  నిరంతర విద్య. ఈ పథకం లబ్ధిదారులను రాష్ట్రాలు/ కేంద్రపాలిత ప్రాంతాలలోని సర్వేయర్లు మొబైల్ యాప్లో ఇంటింటికి సర్వే చేసి గుర్తిస్తారు. అక్షరాస్యులు కాని వారు మొబైల్ యాప్ ద్వారా ఎక్కడి నుండైనా నేరుగా నమోదు చేసుకోవడం ద్వారా కూడా పథకం యొక్క ప్రయోజనాన్ని పొందవచ్చు. ఈ పథకం ప్రధానంగా బోధన మరియు అభ్యాసం కోసం స్వచ్ఛంద సేవపై ఆధారపడి ఉంటుంది. ఈ ప్రయోజనం కోసం వాలంటీర్లు మొబైల్ యాప్ ద్వారా కూడా నమోదు చేసుకోవచ్చు. ఈ పథకం సాంకేతికతపై ఆధారపడి ఉంటుంది మరియు ప్రధానంగా ఆన్లైన్ మోడ్ ద్వారా అమలు చేయబడుతుంది. బోధనా అభ్యాస సామగ్రి మరియు వనరులు ఎన్.సి.ఇ.ఆర్.టి యొక్క దీక్షా ప్లాట్ఫారమ్లో అందుబాటులో ఉంచబడ్డాయి. మొబైల్-యాప్ల ద్వారా వీటిని యాక్సెస్ చేయవచ్చు. ఇంకా, టీవీ, రేడియో, సామాజిక చేత్నా కేంద్రం మొదలైన ఇతర మోడ్లు కూడా ప్రాథమిక అక్షరాస్యత మరియు సంఖ్యా శాస్త్రం యొక్క వ్యాప్తికి ఉపయోగించబడతాయి. 15 ఏళ్లు పైబడిన అక్షరాస్యులు కాని వారందరూ పథకం ప్రయోజనాలను పొందవచ్చు. ఈ సమాచారాన్ని విద్యాశాఖ సహాయ మంత్రి శ్రీమతిఅన్నపూర్ణా దేవి ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
కొవిడ్-19 టీకా డోసుల్లో 'వంద కోట్ల' అరుదైన ఘనత అందుకున్న భారత్
గత 24 గంటల్లో 18,454 కొత్త కేసులు నమోదయ్యాయి.
రికవరీ రేటు 98.15% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 17,561 మంది కోలుకున్నారు. దీంతో, కోలుకున్నవారి మొత్తం సంఖ్య 3,34,95,808 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.52% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,78,831.
వారపు పాజిటివిటీ రేటు  గత 118 రోజులుగా 3% కన్నా తక్కువగా ఉంది.
రోజువారీ పాజిటివిటీ రేటు  గత 52 రోజులుగా 3% కన్నా తక్కువగా ఉంది.
ఇప్పటివరకు 59.57 కోట్ల కొవిడ్ పరీక్షలు చేశారు.